Norman Bethune 1928
**Henry Norman Bethune** (født 3. mars 1890 i Gravenhurst i Ontario i Canada, død 12. november 1939 i Huangshikou i Hebei-provinsen i Kina) var en kanadisk lege og internasjonalist som var førende i operativ behandling av tuberkulose, og som virket som kirurg under den spanske borgerkrig (1936–1937) og etterpå i Republikken Kina (1938–1939) i kommunistkontrollerte områder. Hans kinesiske navn var 白求恩 (pinyin: *Bái Qiúēn*).

Liv og virke
------------

Etter mange års virke i hjemlandet som lungekirurg bestemte Bethune seg for å gi sin støtte til den annen spanske republikks kamp mot generalissimus Francos kuppregime.

### Lege i Spania

I Spania satte han i gang oppbyggingen av er blodoverføringstjeneste for frontområdet. Slikt utstyr i de frontnære områder var noe nytt for militær sanitetstjeneste. Lignende sanitetsgrupper ble senere vanlige, særlig etter Koreakrigen (og som amerikanerne frem til 1997 kalte Mobile Army Surgical Hospital, M.A.S.H.)*.*

Bethunes arbeid førte til lignende innovasjoner på blodtransportens område.[]

Den 6. juni 1937 forlot Bethune Spania og ankom den 18. juni Montréal i Canada. De følgende syv månedene var han med på en solidaritetskampanje for den spanske annen republikk og reiste rundt i Canada og USA. 

Uroet av nyhetene om Japans intensiverte angrep på kinesisk territorium bestemte han seg for å bistå kinesiske, kommunistiske stridskrefter, reiste av sted og kom frem til dem mot slutten av februar 1938.

### Lege i Kina

Samtale med befalet
Den kinesiske sanitetstjeneste var i enda dårligere forfatning enn den spanske hadde vært i. Det manglet utstyr og fagfolk. De sårede fikk ikke behandling, men måtte ofte fraktes i dagevis bak fronten før de fikk legehjelp. 

Bethune begynte med reorganiseringen av saniteten. Etter hvert fikk han i stand mobile kirurgiske feltlasaretter. Det var ytterst vanskelig å få til et system for blodtransport, noe som blant annet skyldtes blokader. Under en operasjon pådro han seg en snittskade og ble blodforgiftet. Som følge av den døde han den 12. november 1939 i Huangshikou (黄石口乡) i kommunen Tang (唐县) i prefekturet Baoding i provinsen Hebei.

Ettermæle
---------

Hans arbeid og utrettelige innsats i Kina gjorde dypt inntrykk også på Mao Zedong, som senere skrev essayet *Til minne om Norman Bethune* (紀念白求恩, *Jinian Bai Qiu'en*), som handlet om Bethunes tid i Kina. Mao skrev innledningsvis: «Som uselvisk internasjonalist er Doktor Bethune et forbilde for alle mennesker».[]

* Norman Bethune 1905Norman Bethune 1905
* Norman Bethune 1936Norman Bethune 1936
* Norman Bethune Statue i Montreal, en gave fra Folkerepublikken Kina til CanadaNorman Bethune Statue i Montreal, en gave fra Folkerepublikken Kina til Canada
* Gravmæle i heltegravfeltet i Shijiazhuang (Bethunes egentlige grav er på North China Martyrs Memorial Cemetery i provinsen Hebei ved siden av gravene til den indiske legen  Kotnis og sykepleiersken Jean Ewen fra USAGravmæle i heltegravfeltet i Shijiazhuang (Bethunes egentlige grav er på *North China Martyrs Memorial Cemetery* i provinsen Hebei ved siden av gravene til den indiske legen Kotnis og sykepleiersken Jean Ewen fra USA

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Norman-Bethune, besøkt 9. oktober 2017[Hentet fra Wikidata]
2. 1 2   Base biographique, oppført som Henry Norman Bethune, BIU Santé person ID 48770[Hentet fra Wikidata]
3. ↑   Artists of the World Online, oppført som Henry Norman Bethune, AKL Online kunstner-ID 10122765[Hentet fra Wikidata]
4. ↑   GeneaStar, GeneaStar person-ID bethuneh[Hentet fra Wikidata]
5. ↑   Gran Enciclopèdia Catalana, oppført som Norman Béthune, Gran Enciclopèdia Catalana-ID 0009756[Hentet fra Wikidata]
6. ↑   Gemeinsame Normdatei, besøkt 2. mars 2015[Hentet fra Wikidata]
7. ↑   www.cdnmedhall.org[Hentet fra Wikidata]

Litteratur
----------

* Ted Allan, Sydney Gordon, *Arzt auf drei Kontinenten*, Verlag Volk u. Welt, 1954, ISBN B-0000-BFRC-T
* tyskspråklig kort biografi Arkivert 10. oktober 2006 hos Wayback Machine.
* Bethune Memorial House National Historic Site
* Poster

Eksterne lenker
---------------

* (en) Norman Bethune – kategori av bilder, video eller lyd på Commons Rediger på Wikidata

* (en) Norman Bethune – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Canadian Encyclopedia **·** Canadian Encyclopedia **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE
 |